Diari Oficial de la Generalitat Valenciana


Sumari del DOGV 8609, del 08-08-2019 (2019/7692)

RESOLUCIÓ de 18 de juliol de 2019, de la directora general de Salut Pública i Addiccions, per la qual es prorroguen dos beques per a la realització de pràctiques professionals en el Servei de Gestió en Drogodependències.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8609

Data del DOGV
:   08-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7692


Data del document
:   18-07-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 18 de juliol de 2019, de la directora general de Salut Pública i Addiccions, per la qual es prorroguen dos beques per a la realització de pràctiques professionals en el Servei de Gestió en Drogodependències. [2019/7692]  
Per mitjà de l'Ordre 1/2017, de 16 de gener, de la Conselleria de Sanitat Universal i Salut Pública, s'estableixen les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública, publicades en el Diari Oficial de la Generalitat Valenciana número 7965, de 25 de gener de 2017.  
Mitjançant Resolució de 21 de setembre de 2018, de la directora general d'Assistència Sanitària (DOGV 8395, 02.10.2018), i d'acord amb els barems establerts per l'ordre de la convocatòria, es van adjudicar les quatre beques a les persones següents:  
  
Anna Cabrera Colonques - Dret  
Guillermo Rodrigo Callejón - Econòmiques  
Maria del Mar Moncho Escrivà - Farmàcia  
  
En data 1 d'octubre, dia de la seua incorporació, Anna Cabrera Colonques de Dret, renuncia a la beca adjudicada, dictant-se resolució de 5 d'octubre de 2018 (DOGV 8401, 11.10.2018) adjudicant la beca vacant a Rafael Molina Balaguer quedant així com adjudicataris:  
  
  
Rafael Molina Balaguer - Dret  
Guillermo Rodrigo Callejón - Econòmiques  
Maria del Mar Moncho Escrivà - Farmàcia  
  
En data 23 de juliol de 2019, per Resolució de 4 de juliol de 2019 es considera finalitzada l'adjudicació d'una de les beques, després de les renuncies de Maria del Mar Moncho Escrivà de Farmàcia com a l'adjudicatària, i de la resta de candidats llistats en la borsa de reserva constituïda en la Resolució de 21 de setembre de 2018, quedant finalment com adjudicataris:  
  
Rafael Molina Balaguer - Dret  
Guillermo Rodrigo Callejón - Econòmiques  
  
A cadascun dels beneficiaris relacionats, se li va adjudicar una beca per un import de 1.023,16 euros bruts mensuals, subjectes a les retencions legalment establides, quantitat que posteriorment per Resolució de 3 d'abril de 2019, de la directora general d'Assistència Sanitària s'actualitza a la quantia de 1064,49 ?, d'aquesta manera, dit import en aquesta pròrroga s'estableix en 1064,49 euros.  
Segons el que estableix la Base catorze, punts 1 i 2, de l'Ordre d'1/2017, de 16 de gener, de la Conselleria de Sanitat Universal i Salut Pública, s'estableixen les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública, la duració de les beques comprendrà, des de la incorporació de l'adjudicatari/a mitjançant una resolució del director general Assistència Sanitària fins a un període màxim de 12 mesos. No obstant això, podrà prorrogar-se sense necessitat d'una nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o ho aconselle.  
Els beneficiaris de la beques, segons Resolució de 21 de setembre de 2018, realitzen les seues pràctiques professionals i desenvolupant els seus programes de treball de forma satisfactòria, i es considera necessari que continuen amb el desenvolupament de la seua activitat, i per tant que la beca siga prorrogada.  
Així, basant-se en l'anteriorment exposat,  
De conformitat amb el Decret 105/2019, de 5 de juliol, del Consell, pel que s'estableix l'estructura orgànica bàsica de la Presidència i de les conselleries de la Generalitat i conforme el Decret 142/2019, de 12 de juliol, del Consell, pel que es nomena a la persona titular de la Direcció General de Salut Pública i Addiccions, resolc:  
  
Primer  
Tramitar anticipadament, condicionat a l'existència de crèdit adequat i suficient en els pressupostos de 2019 i 2020, la pròrroga de les beques per a la realització de pràctiques professionals en la Direcció General de Salut Pública i Addiccions, Servei de Gestió en Drogodependències, de Rafael Molina Balaguer i Guillermo Rodrigo Callejón. En cas de renúncia d'algun d'ells, hi haurà la possibilitat de concedir una nova beca, per a la resta del període màxim d'aquesta, entre els i les integrants de la borsa.  
  
Segon  
La dotació econòmica per a finançar la present pròrroga ascendeix a la quantia global màxima de 25.547,76 euros, amb càrrec a l'aplicació pressupostària 04.64.56.1453.841.96.7, línia S7477000 o equivalent, en els Pressupostos de la Generalitat Valenciana, d'acord amb la distribució següent:  
  
Any 2019 Any 2020  
6.386,94 euros 19.160,82 euros  
  
Tercer  
La pròrroga de les beques serà efectiva a partir del dia 1 d'octubre de 2019, i finalitzarà el 30 de setembre de 2020. Les condicions d'aquestes seran segons s'ha exposat, per un import de mil seixanta-quatre euros amb quaranta-nou cèntims (1.064,49 ?) bruts mensuals, subjecte a la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establerts en el Reial decret 1493/2011, de 24 d'octubre, i a qualsevol altra retenció que, si és el cas, poguera correspondre.  
  
Quart  
La present resolució posa fi a la via administrativa i contra la mateixa es podrà interposar un recurs contenciós administratiu en el termini de dos mesos a comptar des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana; així mateix, podrà interposar-se, de manera potestativa, un recurs de reposició davant de la consellera de Sanitat Universal i Salut Pública en el termini d'un mes segons el que preveu els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que puga presentar-se qualsevol altre recurs que s'estime procedent.  
  
  
València, 18 de juliol de 2019.- La directora general de Salut Pública i Addiccions: Ofèlia Gimeno Forner.